4

BETEGTÁJÉKOZTATÓ: INFORMÁCIÓK A FELHASZNÁLÓ SZÁMÁRA

Vagothyl hüvelyoldat
polikrezulén
Mielőtt elkezdené alkalmazni ezt a gyógyszert, olvassa el figyelmesen az alábbi betegtájékoztatót.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon orvosához vagy gyógyszerészéhez.

· Ezt a gyógyszert az orvos Önnek írta fel. Ne adja át a készítményt másnak, mert számára ártalmas lehet még abban az esetben is, ha tünetei az Önéhez hasonlóak.

· Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.
A betegtájékoztató tartalma:

1. Milyen típusú gyógyszer a Vagothyl és milyen betegségek esetén alkalmazható?

2. Tudnivalók a Vagothyl alkalmazása előtt

3.
Hogyan kell alkalmazni a Vagothyl-t?

4.
Lehetséges mellékhatások

5.
Hogyan kell a Vagothyl-t tárolni?

6.
További információk

1.
MILYEN TÍPUSÚ GYÓGYSZER A VAGOTHYL ÉS MILYEN BETEGSÉGEK ESETÉN ALKALMAZHATÓ?
A Vagothyl gyógyító tulajdonságait két, egymáshoz kapcsolódó hatásmechanizmus biztosítja:

· baktérium ellenes hatás,

· az elhaló szövetek szelektív elpusztítása.
Az elhaló és kóros elváltozáson átesett szövetek szelektív elpusztításának, illetve eltávolításának köszönhetően hámszöveti (epitéliális) regeneráció és gyógyulás következik be. 
Kezelési javallatok

Baktériumok által okozott hüvelygyulladás (bakteriális vaginítisz) felszíni kezelése.

2.
TUDNIVALÓK A VAGOTHYL ALKALMAZÁSA ELŐTT

Ne alkalmazza a Vagothyl-t
· ha allergiás (túlérzékeny) a hatóanyagra.

A Vagothyl fokozott elővigyázatossággal alkalmazható

· A Vagothyl alkalmazása, tekintettel a megfelelő tapasztalatok hiányára, nem javasolt gyermekek és 18 év alatti, illetve menopauza utáni állapotban lévő nők esetében. 

· A kezelés alatt és azt követően 10 napig nem javasolt a szexuális együttlét. 

· Az esetleges irritáció elkerülése érdekében a kezelés alatt kerülendő a szappanos mosakodás.

· A polikrezulén nem akadályozza meg a HIV vírus által okozott, és egyéb, szexuális úton terjedő fertőzéseket, pl. a gonorreát vagy szifiliszt. 

· Az oldat nem alkalmazhatóm a menstruáció alatt. 

· A polikrezulén intenzíven stimulálja a gyógyulási folyamatot. A kóros elváltozást elszenvedő területeken az elhalt szövetek leválása miatt nincs ok az aggodalomra (még nagy mennyiségben sem). Ez az oldat terápiás hatásának következménye. Annak érdekében, hogy elkerülhető legyen a külső nemi szervek kilökődő szövetmaradványok által okozott irritációja, szükség van egészségügyi betét alkalmazására, amit átnedvesedéskor rendszeresen cserélni kell. 

· Ha az oldatot valaki véletlenül lenyeli, a betegnek azonnal nagymennyiségű vizet kell meginnia és orvoshoz kell fordulnia annak érdekében, hogy megállapítható legyen, bekövetkezett-e felmaródás a szájban, torokban és a nyelőcsőben. Amennyiben igen, megfelelő kezelést kell el- indítani. 

· A szembe került oldatot azonnal ki kell mosni vízzel, továbbá szemorvos tanácsára is szükség lehet. 

· Amennyiben az oldat ruházatra vagy bőrre kerül, azonnal le kell mosni, hogy megakadályozható legyen az oldat megszáradása a felületen. 

· A használt orvosi eszközöket és egyéb tárgyakat az alkalmazás után azonnal vízzel teli mosogatóba kell helyezni (szükség szerint 1-2%-os nátrium‑bikarbonát hozzáadásával) és ott kell tartani, amíg sterilezésre kész állapotba nem kerülnek.

A kezelés ideje alatt alkalmazott egyéb gyógyszerek

Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is. 

Az esetleges kölcsönhatások kockázata miatt a Vagothyl-kezelés alatt nem alkalmazhatók más, hüvelybe felhelyezendő gyógyszerek (az ilyen készítményeknél reciprok, azaz fordított reakció következhet be).

Terhesség és szoptatás

Mielőtt bármilyen gyógyszert elkezdene szedni, beszélje meg kezelőorvosával vagy gyógyszerészével.

A Vagothyl-t a terhesség és szoptatás ideje alatt tilos alkalmazni, kivéve, ha erre egyértelműen szükség van és akkor is csak a kezelés gyermeket és anyát érintő lehetséges kockázatainak felmérését követően. 

A méhnyak kiégetése (kauterizáció) nem hajtható végre terhes nőknél, főként a terhesség késői szakaszában. A méhnyak és a környező hüvelyi területek kauterizációját megfelelő védelem mellett és kizárólag a kezelésre kijelölt területen lehet elvégezni. 

Terhes nőkön nem végeztek vizsgálatokat, de az állatokon végrehajtott kísérletek nem szolgáltattak információt arról, hogy a polikrezulén alkalmazást követően fejlődési rendellenességek fordultak volna elő.
Nincs arra vonatkozó adat, hogy a Vagothyl bejut-e a szoptató anyák tejébe. 

A készítmény hatásai a gépjárművezetéshez és gépek kezeléséhez szükséges képességekre

Nem végeztek olyan vizsgálatokat, amelyek a Vagothyl gépjárművezetéshez és gépek kezeléséhez szükséges képességeket befolyásoló hatásait elemzik. 

3.
HOGYAN KELL ALKALMAZNI A VAGOTHYL-T?

A Vagothyl-t mindig az orvos által elmondottaknak megfelelően alkalmazza. Amennyiben nem biztos az adagolást illetően, kérdezze meg orvosát vagy gyógyszerészét. 
Adagolás

A Vagothyl hígítatlanul alkalmazható a vagina felületes gyulladásos állapotainak kiégetésére (kauterizációjára).

Egyszeri kauterizációhoz legfeljebb 50 ml hígítatlan oldat szükséges.

Az alkalmazás módja

A Vagothyl hüvelyi alkalmazásra való oldat.

A hígítatlan oldattal átitatott géztampont sebészeti beavatkozásra alkalmas eszközzel kell a hüvelybe juttatni és enyhén felnyomni. A géz 1‑3 percig marad a hüvelyben. A fennmaradó, fel nem használt oldatot meg kell semmisíteni. 

Az alkalmazás időtartama

A kiégetést (kauterizációt) hetente kétszer, 3-4 napos időközönként kell végrehajtani.

Amennyiben a betegség tünetei nem enyhülnek, forduljon orvoshoz.
Ha az előírtnál több Vagothyl-t alkalmazott

Túladagolásról nem számoltak be.
Ha elfelejtette alkalmazni a Vagothyl-t
Ha az első alkalmazást követő 3-4 nap múlva kihagyja a következő Vagothyl adagot, kérdezze meg orvosát arról, hogy folytassa-e a kezelést vagy sem. 
Ha idő előtt abbahagyja a Vagothyl alkalmazását

Ha bármilyen további kérdése van a készítmény alkalmazásával kapcsolatban, kérdezze meg orvosát vagy gyógyszerészét. 
Forduljon orvosához, mielőtt abbahagyná a készítmény használatát.
A Vagothyl-kezelés befejezése után a gyulladás visszatérhet. Ebben az esetben szükségessé válhat a kezelés folytatása vagy egy másfajta kezelés elindítása. 

4.
LEHETSÉGES MELLÉKHATÁSOK

Mint minden gyógyszer, így az Vagothyl is okozhat mellékhatásokat, amelyek azonban nem mindenkinél jelentkeznek.
A mellékhatások előfordulási gyakorisága az alábbiak szerint kerül meghatározásra:

	nagyon gyakori ((1/10),
	10 kezelt betegből egynél, vagy több mint egynél fordul elő

	gyakori ((1/100 – <1/10),
	10 kezelt betegből kevesebb, mint 1-nél fordul elő,

	nem gyakori ((1/1000 – <1/100),
	100 kezelt betegből kevesebb, mint 1-nél fordul elő,

	ritka ((1/10 000 – <1/1000)
	1000 kezelt betegből kevesebb, mint 1-nél fordul elő,

	nagyon ritka (<1/10 000)

nem ismert
	10 000 kezelt betegből kevesebb, mint 1-nél fordul elő.

a rendelkezésre álló adatokból nem állapítható meg).


Gyakori mellékhatások: égő érzés a hüvelyben.

Nem ismert gyakoriságú mellékhatások: az egész testet érintő (szisztémás) allergiás (túlérzékenységi) reakciók (pl. angioödéma, általános csalánkiütés), ideértve az anafilaxiát is, hüvelyi candida fertőzés, hüvelyi viszketés, a nyálkahártya maradványai által előidézett folyás, kellemetlen érzés, hüvelyi szárazság, idegentest érzet a hüvelyben és csalánkiütés.
Helyi irritáció egyértelmű tüneteinek jelentkezésekor az oldat alkalmazását fel kell függeszteni és esetleg meg kell fontolni egyéb gomba elleni szerek adását. 

Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.

5.
HOGYAN KELL A VAGOTHYL-T TÁROLNI?

A gyógyszer gyermekektől elzárva tartandó!
Legfeljebb 25°C-on tárolandó.
A fénytől és a nedvességtől való védelem érdekében az eredeti csomagolásban tárolandó.
A csomagoláson feltüntetett lejárati idő (Felh.:) után ne alkalmazza a Vagothyl-t. A lejárati idő a megadott hónap utolsó napjára vonatkozik.
A gyógyszereket nem szabad a szennyvízzel vagy a háztartási hulladékkal együtt megsemmisíteni. Kérdezze meg gyógyszerészét, hogy szükségtelenné vált gyógyszereit miként semmisítse meg. Ezek az intézkedések elősegítik a környezet védelmét.

6.
TOVÁBBI INFORMÁCIÓK

Mit tartalmaz a Vagothyl
· A készítmény hatóanyaga a polikrezulén. 0,36 g polikrezulént tartalmaz 1 g oldatban.
· Egyéb összetevő: tisztított víz.
Milyen a Vagothyl készítmény külleme és mit tartalmaz a csomagolás
Vöröses narancssárga vagy barnásvörös, csaknem szagtalan, tiszta oldat.

50 g oldatot tartalmazó, zárófóliával, valamint letéphető zárógyűrűvel ellátott, fehér polietilén csavaros kupakkal lezárt barna üvegbe töltve, dobozban, mellékelt betegtájékoztatóval.
A forgalomba hozatali engedély jogosultja és a gyártó

